Държавен вестник, бр. 86, 2014 г., стр. 23

БРОЙ  86	
Д Ъ Р Ж А В Е Н  В Е С Т Н И К 	
СТР.  23  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО
НА РЕГИОНАЛНОТО РАЗВИТИЕ
ЗАПОВЕД № РД-02-15-130
от 24 септември 2014 г.
С разрешение изх. № 08-С-53 от 10.03.2006 г. 
на министъра на регионалното развитие и бла­
гоустройството е разрешено изработването на 
подробен устройствен план – план за регулация и 
застрояване (ПУП – ПРЗ) на курортен комплекс 
(к.к.) Боровец. Изработеният предварителен 
проект на ПУП – ПРЗ е съобщен от Община 
Самоков с обявление в „Държавен вестник“, бр. 8 
от 2009 г., и е съгласуван с експлоатационните 
дружества и контролните органи. Проведена е 
изискващата се процедура по Закона за опаз­
ване на околната среда и е издадено Решение 
№ ЕО-1/2010 г. на Министерството на околната 
среда и водите, с което е преценено да не се 
извършва екологична оценка на ПУП – ПРЗ 
на ядро „Боровец“, част от „Курортно-туристи­
ческа локализация Самоков – Боровец – Бели 
Искър“. Предварителният проект на ПУП – ПРЗ 
на к.к. Боровец е съгласуван от Общинския съ­
вет – гр. Самоков, с Решение № 1747 по протокол 
№ 40 от 17.02.2011 г. С писмо изх. № 0400-53 от 
30.03.2011 г. проектът на ПУП – ПРЗ е изпратен 
за разглеждане от Националния експертен съвет 
по устройство на територията и регионалната 
политика (НЕСУТРП) и за издаване на заповед 
за одобряване. Поради това, че към настоящия 
момент не е предоставена информация относно 
проведените процедури по съгласуване на предва­
рителния проект с Министерството на културата 
и с Изпълнителната агенция по горите при Ми­
нистерството на земеделието и храните, както и 
относно предприетите действия за привеждане на 
проекта в съответствие с изискванията, поставени 
в хода на съгласувателната процедура, проектът 
не е разгледан от НЕСУТРП.
В Министерството на регионалното развитие е 
получено писмо с вх. № 08-00-396 от 15.08.2014 г. 
от кмета на община Самоков с искане за пре­
кратяване на производството по изработване на 
проект на ПУП – ПРЗ за к.к. Боровец. Изло­
жени са мотиви, свързани с невъзможността да 
бъде приключена процедурата по одобряване на 
проекта на ПУП – ПРЗ за к.к. Боровец, както и 
с настъпилите съществени промени в обществе­
но-икономическите и устройствените условия, с 
новите общински нужди за обекти, собственост 
на общината, с промененото предназначение на 
голяма част от територията в обхвата на разра­
ботката от горска в урбанизирана и с налагащата 
се корекция на плана съобразно границите на 
одобрения общ устройствен план на „Курорт­
но-туристическа локализация Самоков – Боро­
вец – Бели Искър“. Представено е Решение № 1463 
по протокол № 37 от 26.06.2014 г. на Общинския 
съвет – гр. Самоков.
Предвид горното и на основание чл. 56, ал. 1 
АПК във връзка с § 52, ал. 1 от преходните и заклю­
чителните разпоредби към Закона за изменение и 
допълнение на Закона за устройство на територията 
(ПЗРЗИДЗУТ – ДВ, бр. 66 от 2013 г.) във връзка с 
§ 124 ПЗРЗИДЗУТ (ДВ, бр. 82 от 2012 г.), чл. 129, 
ал. 3 ЗУТ (ред. ДВ, бр. 17 от 2009 г.) и Заповед 
№ РД-02-14-794 от 22.08.2014 г. на заместник ми­
нистър-председателя по икономическа политика, 
министър на регионалното развитие и министър 
на инвестиционното проектиране за предоставяне 
изпълнението на функции по ЗУТ прекратявам 
производството по изработване и одобряване на 
подробен устройствен план – план за регулация 
и застрояване (ПУП – ПРЗ) на к.к. Боровец.
Заповедта подлежи на обжалване по реда на 
глава десета, раздел IV от Административно­
процесуалния кодекс.
За министър:
А. Петров
6781
МИНИСТЕРСТВО
НА ИКОНОМИКАТА И ЕНЕРГЕТИКАТА
РАЗРЕШЕНИЕ № 400
от 25 септември 2014 г.
за търсене и проучване на метални полезни 
изкопаеми – подземни богатства по чл. 2, ал. 1, 
т. 1 от Закона за подземните богатства, в площ 
„Русана“, разположена в землищата на селата 
Бенковски, Горски извор, Дедец, Добромирци, 
Загорски, Здравчец, Каялоба, Козлево, Пресе­
ка, Първенци, Шипок, община Кирково, област 
Кърджали, и град Златоград, община Златоград, 
област Смолян
На основание чл. 49, ал. 2, чл. 50, ал. 1, т. 1 във 
връзка с чл. 7, ал. 2, т. 7, чл. 39, ал. 3, чл. 5, т. 1 
на Закона за подземните богатства и Протоколно 
решение по т. 17 от Протокол № 36 от заседанието 
на Министерския съвет на 3.09.2014 г. разреша­
вам на „Силико-07“ – ЕООД, София, титуляр на 
разрешението, дружество, вписано в търговския 
регистър на Агенцията по вписванията под ЕИК 
131252954, със седалище и адрес на управление 
гр. София 1404, община Столична, район „Триа­
дица“, бул. България – Бокар № 19А, да извърши 
за своя сметка търсене и проучване на метални 
полезни изкопаеми – подземни богатства по чл. 2, 
ал. 1, т. 1 от Закона за подземните богатства, в 
площ „Русана“, разположена в землищата на селата 
Бенковски, Горски извор, Дедец, Добромирци, 
Загорски, Здравчец, Каялоба, Козлево, Пресека, 
Първенци, Шипок, община Кирково, област 
Кърджали, и град Златоград, община Златоград, 
област Смолян, при следните условия:
1. Срокът на разрешението е 3 години. 
2. Размерът на площта е 18,04 кв. км.
3. Границите на площта са определени с 
координати на граничните точки съгласно при­
ложението.
4. Условията за осъществяване на дейността 
по търсене и проучване, както правата и задъл­
женията на титуляря се определят в договора за 
търсене и проучване.